CELEX: 62009TN0164
Language: et
Date: 2009-04-03 00:00:00
Title: Kohtuasi T-164/09: 3. aprillil 2009 esitatud hagi — Erasmia Kitou versus Euroopa Andmekaitseinspektor

4.7.2009   
            
            
               ET
            
            
               Euroopa Liidu Teataja
            
            
               C 153/44
            
         3. aprillil 2009 esitatud hagi — Erasmia Kitou versus Euroopa Andmekaitseinspektor
   (Kohtuasi T-164/09)
   2009/C 153/88
   Kohtumenetluse keel: prantsuse
   
      Pooled
   
   
      Hageja: Erasmia Kitou (Brüssel, Belgia) (esindaja: advokaat S. Pappas)
   
      Kostja: Euroopa Andmekaitseinspektor
   
      Hageja nõuded
   
   
               —
            
            
               Tunnistada määrus (EÜ) nr 1049/2001 kohaldamatuks;
            
         
               —
            
            
               teise võimalusena tuvastada, et määruse (EÜ) nr 1049/2001 kohaldamisel koosmõjus määrusega nr 45/2001 on rikutud õigusnorme;
            
         
               —
            
            
               tühistada seetõttu andmekaitseinspektori otsus 2008-0600;
            
         
               —
            
            
               tuvastada, et dokumentidele juurdepääsu taotlus ei täida määrusega nr 45/2001 kehtestatud tingimusi;
            
         
               —
            
            
               mõista menetluskulud välja kostjalt.
            
         
      Väited ja peamised argumendid
   
   Hageja nõuab Euroopa Andmekaitseinspektori sellise otsuse tühistamist, milles viimane asus seisukohale, et siseriiklikus kohtumenetluses teatud andmete avalikustamine, mis käsitlevad hageja karjääri Euroopa Ühenduste Komisjonis, ei ole määruste nr 45/2001 (1) ja nr 1049/2001 (2) sätetega vastuolus.
   Oma hagi põhjendamiseks väidab hageja järgmist:
   
               —
            
            
               vaidlustatud otsus on põhjendamatu niivõrd, kuivõrd see tugineb määrusele nr 1049/2001, mis käesolevas asjas kohaldamisele ei kuulu, kuna juurdepääsu taotlus puudutab isikuandmeid, mitte dokumenti määruse nr 1049/2001 mõttes;
            
         
               —
            
            
               isegi kui eeldada, et käesolevas asjas tuleb määrust nr 1049/2001 kohaldada koosmõjus määrusega nr 45/2001, leiab hageja, et seda on tehtud valesti, kuna isikuandmete töötlemist puudutava määrusega nr 45/2001 kehtestatud tingimusi kohaldatakse ainult siis, kui on kohaldatav juurdepääsu puudutava määruse nr 1049/2001 artikli 4 lõike 1 punktis b ette nähtud erand;
            
         
               —
            
            
               kostja eiras määruse nr 45/2001 sätteid, kuna juurdepääsu taotlus ei puuduta dokumenti ning ei tugine ühelgi määruse nr 45/2001 artiklis 5 ette nähtud isikuandmete töötlemise seaduslikkuse tingimusel.
            
         
      (1)  Euroopa Parlamendi ja nõukogu 18. detsembri 2000. aasta määrus (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (EÜT 2001, L 8, lk 1; ELT eriväljaanne 13/26, lk 102).
   
      (2)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43; ELT eriväljaanne 01/03, lk 331).